Strobe Talbott

Nelson Strobridge "Strobe" Talbott III (sündinud 25. aprillil 1946) on USA diplomaat ja politoloog. Aastatel 1993 kuni 2000 oli ta aseriigisekretär, vastutades Venemaad ning teisi endise Nõukogude Liidu riike puudutava USA välispoliitika kujundamise eest.

Aastal 2000 anti talle Eesti Vabariigi Maarjamaa Risti I klassi teenetemärk.

Bibliograafia
"Vene sild: mälestused presidendi välispoliitikast," autori eessõnaga eestikeelsele väljaandele (Tallinn: Tänapäev 2004) ISBN 9985-62-176-X
 Michael R. Beschloss ja Strobe Talbott, "Kõige kõrgemal tasandil: külma sõja lõpu telgitagused" (At the highest levels: the inside story of the end of the cold war), II osa (esikaanel ka: Esimest korda Bushi ja Gorbatšovi, Bakeri ja Ševardnadze vahelised salateated ja telefonikõned, kohtumised suletud uste taga Kremlis, Valges Majas, Pentagonis). Inglise keelest tõlkinud Marja Liidja. Ersen, Tallinn 2014, 318 lk; ISBN 9789949255115

Ameerika Ühendriikide ajakirjanikud
Ameerika Ühendriikide politoloogid
Ameerika Ühendriikide diplomaadid
Maarjamaa Risti I klassi teenetemärgi kavalerid
Sündinud 1946